**DĖL** **PRITARIMO DALYVAUTI NACIONALINĖS ŠVIETIMO AGENTŪROS ĮGYVENDINAMAME PROJEKTE PARTNERIO TEISĖMIS**

2023 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Rokiškio rajono savivaldybės vardu sudaromų sutarčių pasirašymo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“, 3.7 papunkčiu ir 6 punktu bei atsižvelgdama į Nacionalinės švietimo agentūros 2023 m. lapkričio 13 d. raštą „Dėl partnerystės įgyvendinant švietimo plėtros programos pažangos priemonės Nr. 12-003-03-01-03 03 „Užtikrinti visiems prieinamą šiuolaikinį ugdymo turinį“ veiklą „Gerinti švietimo paslaugų kokybę aprūpinant efektyviai veikiančias bendrojo ugdymo mokyklas laboratorine įranga ir priemonėmis“, Rokiškio rajono savivaldybės taryba n u s p r e n d ž i a:

1. Pritarti, kad Rokiškio rajono savivaldybės administracija partnerio teisėmis dalyvautų Nacionalinės švietimo agentūros įgyvendinamame švietimo plėtros programos pažangos priemonės Nr. 12-003-03-01-03 „Užtikrinti visiems prieinamą šiuolaikinį ugdymo turinį“ veiklos „Gerinti švietimo paslaugų kokybę aprūpinant efektyviai veikiančias bendrojo ugdymo mokyklas laboratorine įranga ir priemonėmis“ projekte „Ugdymo priemonės mokykloms“ (preliminarus pavadinimas).

2. Įgalioti Rokiškio rajono savivaldybės administracijos direktorių pasirašyti su Nacionaline švietimo agentūra jungtinės veiklos sutartį ir kitus reikalingus dokumentus, susijusius su 1 punkte nurodyto projekto įgyvendinimu.

Savivaldybės meras Ramūnas Godeliauskas

Rita Elmonienė

**SPRENDIMO PROJEKTO „DĖL** **PRITARIMO DALYVAUTI NACIONALINĖS ŠVIETIMO AGENTŪROS ĮGYVENDINAMAME PROJEKTE PARTNERIO TEISĖMIS“**

**AIŠKINAMASIS RAŠTAS**

2023 m. gruodžio 5 d.

Projekto rengėjas – Rita Elmonienė, Švietimo ir sporto skyriaus vedėjo pavaduotoja.

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai |  Pritarti, kad Rokiškio rajono savivaldybės administracija partnerio teisėmis dalyvautų Nacionalinės švietimo agentūros įgyvendinamame švietimo plėtros programos pažangos priemonės Nr. 12-003-03-01-03 „Užtikrinti visiems prieinamą šiuolaikinį ugdymo turinį“ veiklos „Gerinti švietimo paslaugų kokybę aprūpinant efektyviai veikiančias bendrojo ugdymo mokyklas laboratorine įranga ir priemonėmis“ projekte „Ugdymo priemonės mokykloms“ (toliau – Projektas); įgalioti Rokiškio rajono savivaldybės administracijos direktorių pasirašyti su Nacionaline švietimo agentūra jungtinės veiklos sutartį ir kitus reikalingus dokumentus, susijusius su Projekto įgyvendinimu. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos |  Lietuvos Respublikos vietos savivaldos įstatymas, Rokiškio rajono savivaldybės vardu sudaromų sutarčių pasirašymo tvarkos aprašas, patvirtintas Rokiškio rajono savivaldybės tarybos 2019 m. balandžio 26 d. sprendimu Nr. TS-109, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-03 „Užtikrinti visiems prieinamą šiuolaikinį ugdymo turinį“ aprašas, patvirtintas Lietuvos Respublikos švietimo, mokslo ir sporto ministro 2023 m. rugpjūčio 11 d. įsakymu Nr. V-1063. |
| 3. | Laukiami rezultatai |  Įgyvendinus Projektą savivaldybės mokyklose bus pagerinta švietimo paslaugų kokybė, aprūpinant jas reikiamomis priemonėmis: įsigytos standartizuotos gamtos ir technologinių mokslų mokymo priemonės ir įranga, skirta atlikti tyrimus, eksperimentus, laboratorinius darbus ir kitas praktines veiklas; mokyklos bus aprūpintos kompiuterine įranga būtina skaitmeniniams ištekliams ugdymo procese naudoti ir pasiekimų patikrinimą vykdyti. |
| 4.  | Lėšų poreikis ir šaltiniai |  Savivaldybės lėšų šiam sprendimui įgyvendinti nereikės.Projektas bus finansuojamas Europos Sąjungos bendrojo finansavimo lėšomis.  Preliminarus Projekto biudžetas – 52 092 776 Eur (48 420 338 Eur – įsigyjama bent 33050 vnt. kompiuterinės įrangos (27 354125,98 Eur) ir bent 796 (408 mokyklos 1–4 kl. + 388 mokyklos 7–8 kl.) komplektai GMT priemonių ir įrangos (21 066212,46 Eur); 264 499 Eur – įsigyjamos ekspertinės paslaugos mokyklų aprūpinimo standartų rekomendacijų parengimui; 3 407 939 Eur – apmokamos projekto dokumentacijos rengimo, konsultacijų, projekto administravimo, projekto vykdytojo ir projekto partnerių būtinosios su veikla susijusios išlaidos.). |
| 5.  | Antikorupcinis sprendimo projekto vertinimas |  Teisės akto projekte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai |  Projekto vykdytojas – Nacionalinė švietimo agentūra. Projekto tikslas – gerinti švietimo paslaugų kokybę aprūpinant efektyviai veikiančias bendrojo ugdymo mokyklas laboratorine įranga ir priemonėmis.  Įgyvendinant Projektą bus parengtos Bendrojo ugdymo mokyklų aprūpinimo standarto rekomendacijos, valstybės ar savivaldybių bendrojo ugdymo mokyklos, kuriose mokosi ne mažiau kaip 200 mokinių, bus aprūpintos kompiuteriais, jų įkrovimo dėžėmis, gamtos ir technologijų dalykams mokyti skirtomis priemonėmis ir įranga. Siekiant užtikrinti investicijų tvarumą, pasirinkta aprūpinti mokyklas, turinčias ne mažiau 200 mokinių. Planuojamos Projekto veiklos: mokyklų aprūpinimas kompiuterine įranga (kriterijus atitinkančios mokyklos etapais bus aprūpinamos šiuolaikiškam mokymui(si) skirta kompiuterine įranga (33050 kompiuterių); mokyklų aprūpinimas šiuolaikiškomis gamtos ir technologijų mokslų priemonėmis (kriterijus atitinkančios mokyklos keliais etapais ir pagal mokyklų bei savivaldybių poreikį bus aprūpinamos šiuolaikiškam mokymui(si) skirtomis gamtos ir technologijų mokslų priemonėmis). Projekto įgyvendinimo laikotarpis: 2024-02-02 iki 2028-01-02. Preliminarus Projekto partnerių skaičius – 74. Jungtinės veiklos sutarties projektą Nacionalinė švietimo agentūra atsiųs derinti. Sutartį siūlys pasirašyti tada, kai bus patvirtintas Projekto įgyvendinimo planas. Tuomet šį planą pateiks susipažinti, suderins ir Projekte dalyvaujančių savivaldybės mokyklų sąrašą.  |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |